DE OPILIONIBUS. 
70 
facile distinguuntur ab adultis, si cum eis comparari possunt; per se ipsa 
autem difficilius agnoscuntur, quoniam scutis corneis plus minusve mani¬ 
festis etiam ornantur. 
Aliqua exercitatione capta etiam Phalangiidae (E. Sim.) iuvenes ab 
adultis forma processus sternalis sat facile discernuntur, quamquam pro¬ 
cessus hic sulco a reliqua parte segmenti ventralis primi non separatur. 
In adultis processus sternalis totum sternum proprium occultat et mar¬ 
ginem posticum loborum maxillarium coxarum II. paullo tegit (præsertim 
in Sclerosomatinis ) aut attingit saltem (fig. 3). Exempla, in quibus pars 
sterni proprii ante apicem processus sternalis cernitur (fig. 4), non adulta 
sunt. Sed hac in re cautio quædam adhibenda est : sterni proprii margo 
anticus nonnunquam conspicitur in adultis, non conspicitur in iuvenibus ; 
conspicitur in illis, si processus sternalis — in adultis mobilis -— paullulo 
deflexus est, sed tum orificium genitale hians ipsum per se ætatem 
adultam exempli demonstrat; non raro tum in orificio, quum exemplum 
a parte inferiore antica adspicitur, apex penis aut ovipositoris cerni potest. 
Nonnunquam spatium coxis interiectum plus minusve impressum est ita, 
ut apex sterni difficilius conspiciatur ; exempla talia pro iuvenibus habenda 
sunt ; exemplum adultum , cuius processus sternalis non cum pedum coxis 
planum in universum libratum formaret, sed impressus esset, non vidi 
saltem. — Quæ omnia si spectabuntur, rarissime necesse erit ætatem 
exempli ope cultri anquirere. 
Laniatores (quorum species perpaucas modo vidi) adulti processu 
sternali ornantur corneo, a reliqua parte segmenti primi ventralis sulco 
optime distincto ; qui processus in iuvenibus abest aut potius cum seg¬ 
mento ventrali primo omnino confunditur. 
Phalangiidae, quorum pedes in ætate adulta denticulis ornantur, 
iuvenes sæpe pedes inermes habent, sed non constanter : Acantholoplii 
hispidi (Herbst) iuvenis [sive Acantholophi horridi (Panz.)] pedes paullo 
fortius armati sunt quam adulti; Scier osomata et Astrobuni etiam iuve¬ 
nes dentibus optime evolutis ornantur in pedibus. 
E Phalangiidis ut species propriæ descriptis hos saltem e numero 
specierum tollendos censeo, quoniam revera nil nisi formæ non adultæ 
aliarum specierum sunt : 
Sclerosoma romanum (L. Koch) = Sclerosoma quadridentatum 
(Cuv.) iuv., 
Astrobunus argentatus (L. Koch) == Astrobunus Helleri (Auss.) iuv., 
Liobunum agile (Can.) == Liobunum Doriae (Can.) iuv., 
Phalangium brevicorne (C. L. Koch) = Phalangium opilio (L.) iuv., 
